《登真觉寺浮图》
明代·王樵

古寺不知年，松竹自成趣。老僧摘春芽，龙钟坐高树。

抚景已悠摘，宁知别有天。石阁三层上，金刚五座连。

御家赐出西番样，白日光摇动仙掌。故露双趺隐法身，古今指点如来像。

如来一笑古今空，宝座千年镇寺中。使人疑却青莲界，何时更长玉芙蓉。

作者简介：（1521—1599）镇江府金坛人，字明远。嘉靖二十六年进士。授行人。历刑部员外郎，著《读律私笺》，甚精核。万历初，张居正知其能，任为浙江佥事，擢尚宝卿。以请勿罪反对居正夺情视事之言官，忤居正，出为南京鸿胪卿，旋罢。后再起至右都御史。有《方麓居士集》。